
PATVIRTINTA

Šakių rajono savivaldybės administracijos 

direktoriaus 2013 m. gegužės  15 d.

įsakymu Nr.AT-547
BIUDŽETINĖS ĮSTAIGOS KUKARSKĖS GLOBOS NAMŲ DIREKTORIAUS PAREIGYBĖS APRAŠYMAS

I. BENDROSIOS NUOSTATOS

1. Globos namams vadovauja direktorius, kurį skiria į pareigas ir iš jų atleidžia rajono savivaldybės taryba Lietuvos Respublikos teisės aktų nustatyta tvarka.

2. Direktorius savo darbe vadovaujasi Lietuvos Respublikos Konstitucija, Vietos savivaldos, Biudžetinių įstaigų ir kitais įstatymais, Vyriausybės nutarimais, socialinės apsaugos ir darbo ministro įsakymais, rajono savivaldybės tarybos sprendimais, rajono savivaldybės mero potvarkiais, rajono savivaldybės administracijos direktoriaus įsakymais, Kukarskės globos namų nuostatais, kitais teisės aktais ir šiuo pareigybės aprašymu.

3. Kvalifikaciniai reikalavimai:


3.1. turėti aukštąjį universitetinį socialinių mokslų studijų srities socialinio darbo krypties arba jam prilygintą išsilavinimą;


3.2. turėti ne mažesnę kaip 3 metų vadovaujamojo darbo patirtį; 


3.3. išmanyti Lietuvos Respublikos Konstituciją, Lietuvos Respublikos vietos savivaldos įstatymą, Lietuvos Respublikos biudžetinių įstaigų įstatymą, Lietuvos Respublikos darbo kodeksą, Lietuvos Respublikos Socialinių paslaugų įstatymą bei kitus su globos įstaigų administravimu ir socialine politika susijusius teisės aktus ir sugebėti juos pritaikyti praktikoje; 


3.4. būti susipažinusiam su Lietuvos Respublikos socialinės politikos nuostatomis, savivaldybės socialinės sklaidos ir plėtros procesais; išmanyti regiono socialinės politikos savitumą; 


3.5. turėti įgūdžių strateginio planavimo, išteklių ir personalo valdymo srityse; 


3.6. mokėti vertinti, analizuoti socialinės veiklos programas – projektus; išmanyti ir taikyti socialinės veiklos taikomuosius tyrimus, mokėti prognozuoti socialinės rinkos raidos perspektyvas; mokėti vertinti esamą socialinę aplinką; 


3.7. mokėti planuoti ir organizuoti globos įstaigos darbą; žinoti pagrindinius bendravimo ir bendradarbiavimo principus bei etikos normas; 


3.8. išmanyti dokumentų valdymą, sklandžiai dėstyti mintis raštu ir žodžiu; 


3.9. turėti kompiuterinio raštingumo įgūdžių; profesionaliai tvarkyti dokumentus, sisteminti gautą informaciją; 


3.10. būti kūrybiškam, komunikabiliam, iniciatyviam, pareigingam; 


3.11. išmanyti įstaigos valdymo pricipus, marketingo pagrindus, planavimą bei jo esmę, rinkos tyrimų, įkainių nustatymo principus; 


3.12. išmanyti saugos ir sveikatos, priešgaisrinės saugos, elektrosaugos, apsaugos sistemų reikalavimus. 

II.  FUNKCIJOS

4. Direktorius atlieka šias funkcijas:

4.1. organizuoja ir planuoja globos įstaigos darbą;

4.2. vadovauja globos įstaigos strateginio plano ir metinių veiklos programų sudarymui, jas tvirtina, vadovauja jų įgyvendinimui; 

4.3. Lietuvos Respublikos teisės aktų nustatyta tvarka priima ir atleidžia  darbuotojus bei aptarnaujantį personalą, tvirtina jų pareigybių aprašymus;

4.4. vertina, analizuoja socialinės veiklos programas-projektus;

4.5. išmano ir taiko socialinės veiklos taikomuosius tyrimus, prognozuoja socialinės rinkos raidos perspektyvas;

4.6. organizuoja valstybinių švenčių, atmintinų datų, kalendorinių švenčių paminėjimą;

4.7. sudaro sąlygas globos įstaigos bendruomenės sociokultūrinių poreikių tenkinimui;

4.8. organizuoja įstaigos ūkinę, finansinę veiklą;

4.9. rūpinasi palankaus mikroklimato ugdymui ir darbui kūrimu, puoselėja demokratinius įstaigos bendruomenės santykius;

4.10. analizuoja globos įstaigos veiklos ir valdymo išteklių būklę;

4.11. rengia įstaigos vidaus darbo tvarkos taisykles, tvirtina jas įsakymu, vykdo jų laikymosi priežiūrą;

4.12. rūpinasi darbuotojų kvalifikacijos tobulinimu, užtikrina darbuotojų saugias darbo sąlygas, civilinę ir priešgaisrinę saugą;

4.13. užtikrina globos įstaigos turto apsaugą, jo kontrolę, taupų vandens, elektros ir šilumos naudojimą;

4.14. formuoja globos įstaigos veiklos valdymo ir apskaitos politiką, užtikrina finansų kontrolę; 

4.15. organizuoja prekių, paslaugų ir darbų pirkimą Viešųjų pirkimų įstatymo nustatyta tvarka;

4.16. palaiko ryšius su rajono savivaldybės administracijos Socialinės paramos skyriumi, teikia jam informaciją apie įstaigos veiklą, atstovauja įstaigai kitose institucijose;

4.17. tvirtina įstaigos etatinę struktūrą, Lietuvos Respublikos teisės aktų nustatyta tvarka nustato darbuotojų tarnybinius atlyginimus bei kitas darbo apmokėjimo sąlygas;

4.18. leidžia įsakymus, duoda nurodymus, kontroliuoja jų vykdymą;

4.19. rajono savivaldybės tarybos veiklos reglamento nustatyta tvarka teikia rajono savivaldybės tarybai metinę veiklos ataskaitą;

4.20. rengia sprendimų projektus įstaigos veiklos ir organizaciniais klausimais;
4.21. direktorius yra įstaigos asignavimų valdytojas, kuris privalo:

4.21.1. teikti rajono savivaldybės administracijos direktoriui savivaldybės biudžeto projekto rengimo plane nurodytais terminais bei vadovaudamasis Lietuvos Respublikos Vyriausybės patvirtinta Strateginio planavimo metodika, parengtą įstaigos veiklos programą, suvestines išlaidų sąmatas, kitus biudžeto projekto rengimo plane nurodytus skaičiavimus;

4.21.2. esant reikalui, pagrįsti lėšų poreikio skaičiavimus, pateikti įstaigos etatų skaičių, kitus duomenis, susijusius su išlaidų planavimu;

4.21.3. rajono savivaldybės tarybai patvirtinus rajono savivaldybės biudžetą, per 5 darbo dienas pateikti rajono savivaldybės administracijos Biudžeto ir turto skyriui patvirtintas sąmatas su ketvirtiniu paskirstymu bei visus skaičiavimus ir rodiklius, kaip nurodyta Finansų ministerijos patvirtintose formose. Skirstant lėšas ketvirčiais, pirmam ketvirčiui numatyti tik būtiniausias išlaidas įstaigos išlaikymui;

4.21.4. naudoti skirtus biudžeto asignavimus pagal nustatytą paskirtį savo vadovaujamai įstaigai išlaikyti, programoms įgyvendinti ir sąmatose numatytoms priemonėms finansuoti;

4.21.5. nustatyti ir tvirtinti vadovaujamos įstaigos programų išlaidų sąmatas, neviršijant šioms programoms patvirtintų bendrųjų asignavimų, tarp jų – išlaidoms, iš jų – darbo užmokesčiui ir turtui įsigyti, sumų, užtikrinti išlaidų sąmatų teisingumą;

4.21.6. pateikti rajono savivaldybės administracijos Biudžeto ir turto skyriui įstaigos numatomas vykdyti biudžetinių įstaigų pajamų programas iki kitų metų sausio 15 d.;

4.21.7. kaupti gautas pajamas už teikiamas paslaugas atskiroje sąskaitoje, sumas iš šių sąskaitų įmokėti į rajono savivaldybės biudžeto sąskaitą kiekvieno mėnesio priešpaskutinę darbo dieną. Įmokėtos sumos rodomos atskiroje buhalterinėje ataskaitoje Lietuvos Respublikos Finansų ministerijos nustatyta tvarka;
4.21.8. kasmet sudaryti metines pajamų ir biudžetinių įstaigų pajamų programų išlaidų sąmatas;

4.21.9. laikytis rajono savivaldybės tarybos patvirtintų teikiamų paslaugų kainų;

4.21.10. teikti finansinę, statistinę ir kitą atskaitomybę Lietuvos Respublikos Vyriausybės ar jos įgaliotos institucijos nustatyta tvarka, užtikrinti jos teisingumą;

4.21.11. kontroliuoti ir vykdyti įstaigos turtinius įsipareigojimus.

4.22. Vykdyti kitas Lietuvos Respublikos teisės aktų nustatytas funkcijas.

III. TEISĖS

5. Globos įstaigos direktoriaus teisės:

5.1. reikalauti iš darbuotojų privalomų ataskaitų, paaiškinimų ir dokumentų;

5.2. gauti reikalingą informaciją iš rajono savivaldybės administracijos Socialinės paramos skyriaus;

5.3. dalyvauti pasitarimuose, posėdžiuose, kur svarstomi socialiniai klausimai;

5.4. turėti tinkamas darbo sąlygas, kelti kvalifikaciją ir atestuotis;

5.5. burtis į visuomenines organizacijas, metodines sekcijas, būrelius, susivienijimus;

5.6. gauti Lietuvos Respublikos įstatymų ir kitų teisės aktų nustatytą darbo užmokestį;

5.7. į Lietuvos Respublikos įstatymų nustatytas atostogas;

5.8. į kitas Lietuvos Respublikos teisės aktų nustatytas garantijas ir teises. 

6. Direktorius, kaip savivaldybės biudžetinės įstaigos asignavimų valdytojas, turi teisę:

6.1 biudžetiniais metais, ne vėliau kaip likus 10 dienų iki atitinkamo ketvirčio pabaigos, keisti patvirtintų jo vadovaujamos įstaigos biudžeto asignavimų pagal ekonominę klasifikaciją paskirtį (apie tai informuodamas raštu savivaldybės administracijos direktorių), neviršydamas patvirtintų tam tikrai programai ir funkcijai bendrųjų asignavimų išlaidoms, iš jų – darbo užmokesčiui ir turtui įsigyti, sumų;

6.2. biudžetiniais metais vieną kartą per ketvirtį keisti bendros asignavimų sumos ketvirtinį paskirstymą programai vykdyti, teikiant prašymą rajono savivaldybės administracijos direktoriui;

6.3. įsiskolinimus padengti iš bendros patvirtintų asignavimų išlaidoms ekonomijos (išskyrus Europos Sąjungos finansinės paramos ir bendrojo finansavimo lėšas), nekeisdamas patvirtintų sąmatų, nepriklausomai nuo asignavimų paskirstymo pagal funkcijas ir programas. Šias sutaupytas lėšas iš patvirtintų asignavimų  perkelti ne anksčiau kaip likus 10 dienų iki biudžetinių metų pabaigos;

6.4. tikslinti sąmatas, pakeitus asignavimų išlaidoms ekonominės klasifikacijos straipsnį arba sumas bei iš sutaupytų asignavimų finansavus turto įsigijimą; 

6.5. pirmiausia dengti iš sutaupytų asignavimų išlaidoms kreditinį įsiskolinimą (suėjus sumokėjimo terminui), o kai tokių įsiskolinimų nėra, sutaupytus asignavimus išlaidoms skirti turtui įsigyti ir iš valstybės lėšų įgyvendinamiems ir įtrauktiems į Valstybės investicijų programą investicijų projektams finansuoti. 

IV. ATSAKOMYBĖ IR ATSKAITOMYBĖ

7. Globos įstaigos direktorius Lietuvos Respublikos teisės aktų nustatyta tvarka atsako už:
7.1. funkcijų, išvardintų šiame pareigybės aprašyme, atlikimą;  

7.2. visą  globos įstaigos veiklą, jos ritmingą ir kokybišką darbą, veiklos rezultatus;

7.3. darbo, civilinės bei priešgaisrinės saugos taisyklių laikymąsi;

7.4. įstaigos turto apsaugą, jo valdymą ir kontrolę, taupų vandens, elektros, šilumos naudojimą;

7.5. globos įstaigos veiklos valdymo ir apskaitos politiką bei finansų kontrolę, prekių, paslaugų ir darbų pirkimą vadovaujantis Viešųjų pirkimų įstatymu;

7.6. programų vykdymą, išlaidų sąmatų sudarymą ir vykdymą, neviršijant patvirtintų asignavimų, už asignavimų efektyvų, atitinkantį programoje nustatytus tikslus, naudojimą;

7.7. atsiskaitymą laiku su darbuotojais, mokesčių administravimo institucijomis, visų rūšių energijos ir kitų darbų, paslaugų bei prekių tiekėjais;

7.8. įstaigos biudžeto ir pajamų, gautų už teikiamas paslaugas, tikslingą panaudojimą specialiosioms programoms vykdyti;

7.9. finansų kontrolės būklės ataskaitų pateikimą;

7.10. teisingos buhalterinės apskaitos organizavimą, teisingų įstaigos finansinių bei statistinių ataskaitų rengimą ir pateikimą pagal Lietuvos Respublikos įstatymų ir kitų teisės aktų reikalavimus;

7.11. specialiųjų programų lėšų naudojimą pagal savivaldybės tarybos nustatytą tvarką;

7.12. iš kitų biudžetų ir lėšų šaltinių gautų lėšų naudojimą pagal tikslinę paskirtį;

7.13. tinkamą įstaigos turto ir gauto turto panaudos pagrindais apsaugą ir apskaitą.

8. Direktorius, kaip asignavimų valdytojas, pažeidęs biudžeto asignavimų paskirstymo ir naudojimo tvarką, atsako Lietuvos Respublikos įstatymų nustatyta tvarka.

